आधा दर्जन घरों के ताले तोड़े
भास्करसंवाददाता | कन्नौज
कन्नौजमें पुलिस गश्त होते हुए भी शुक्रवार को आधा दर्जन मकानों के ताले तोड़कर आभूषण नकदी चोरी कर ले गए। ग्रामीणों ने बताया कि शुक्रवार की रात्रि को 6 सूने मकानों के ताले तोड़़कर आभूषण नकदी ले गए। राजकुमार टेलर के मकान के मुख्य दरवाजे का ताला तोड कमरे से आभूषणों सहित नकदी ले गए, गृहस्वामी शादी समारोह में भाग लेने गए थे।
ब्राह्मणों की गली में ओमप्रकाश सुखवाल के दूसरी मंजिल पर स्थित कमरे से सोने के टोप्स, टीका, करीब दस ग्राम चांदी की पायल कंदोरा 800 ग्राम 8 से 10 हजार रुपए की नकदी ले गए, जबकि उसी कमरे में गृहस्वामी का पुत्र सोया हुआ था। दिनेशचंद्र शर्मा, जीतमल सुखवाल, प्यारचंद गेबी के सूने मकानों के भी ताले तोड़े लेकिन चोरी करने में असफल रहे। बडे़ मंदिर के पास शिवप्रकाश तोतला के घर में घूस वहा से सोने की चेन, टोप्स करीब दस ग्राम सहित चांदी की पायल नकदी ले गए। सूचना पर चौकी से सुरेंद्र सिंह, कमलेश शर्मा, लक्ष्मीलाल कुमावत मौके पर पहुंचे।
कन्नौज.चोरों द्वारा बिखेरा गया सामान।
mag_Deva awa_Deva hin_Deva hin_Deva hin_Deva